text: Nye asyltal: Antallet af asylansøgere falder
  22 januar 2016 kl. 15.29
  Stadig færre søger asyl i Danmark, efter den midlertidige grænsekontrol blev indført. 
  Blot 24 søgte asyl i Danmark i døgnet den 21. januar. Dermed fortsætter tendensen med, at antallet af personer, der søger asyl i Danmark, er faldende. Det viser de seneste tal fra Rigspolitiet. Det sker, efter der blev indført midlertidig grænsekontrol ved landegrænsen i Sønderjylland og i færgehavnene i Rødby og Gedser den 4. januar.
  De seneste dage er der dagligt blevet kontrolleret over 3000 ved grænsen.
  Grænsekontrollen foregår primært ved de tre hovedfærdselsårer i Sønderjylland ved Padborg, Kruså og Frøslev, banegårdene i Padborg og Tønder og færgehavnene i Rødby og Gedser.
  Du kan se alle Rigspolitiets tal herunder:
  
  